Ryazanda 5 nafar o‘zbekistonlik bo‘lgan Captiva YTHga uchradi

Rossiyaning Ryazan viloyatida 20-dekabr kuni yuz bergan YTHda 5 nafar O‘zbekiston fuqarolari jabrlandi, deb xabar bermoqda TIV matbuot xizmati.

“Komsomolskaya Pravda”ning yozishicha, voqea viloyatning Putyatin tumanidan o‘tuvchi M-5 trassasida soat 00:25 da sodir bo‘lgan. Kia Rio mashinasini boshqarib ketayotgan haydovchi tezlikni oshirib yuborgan va boshqaruvni yo‘qotib, qarama-qarshi tomondan kelayotgan o‘zbekistonlik fuqaro boshqaruvidagi Chevrolet Captiva bilan to‘qnashgan.
Oqibatda Kia Rio avtomobilining haydovchi va yo‘lovchisi halok bo‘lgan. Chevrolet Captiva’da bo‘lgan 5 nafar O‘zbekiston fuqarolari esa “Shilovsk” markaziy kasalxonasiga yotqizilgan.